Сурет көрінісі, слайдшоу және плагиндер.
Tiffany Antopolski
tiffany@antopolski.com

Creative Commons Share Alike 3.0

# Баптаулар

Бұл тақырып сурет қарау құралында өзгертуге болатын барлық баптауларды түсіндіреді. Баптауларды өзгертуді бастау үшін терезенің жоғарғы оң жақ бұрышындағы мәзір батырмасын басып, Баптаулар таңдаңыз.

# Суретті көру баптаулары

## Суретті жақсарту

Суретті тегістеуді іске қосу үшін Кішірейткенде суреттерді тегістеу және/немесе Үлкейткенде суреттерді тегістеу таңдаңыз. Бұл бұдырлы жиектерді тегістеу арқылы төмен ажыратымдылықты (пиксельді) суреттерді жақсырақ көрсетеді.

Егер Автоматты бағыттауды іске қоссаңыз, суреттер олардың Exif метадеректеріне сәйкес автоматты түрде бұрылады. Бұл цифрлық камерамен автоматты түрде енгізілетін сурет туралы ақпарат және ол сурет түсірілген кезде камераның қалай ұсталғаны туралы мәліметтерді қамтуы мүмкін. Мысалы, автоматты бағыттау іске қосылғанда, портреттік фотосуреттер автоматты түрде тік бұрылады. Бұру суретті сақтамайынша сақталмайды.

Автоматты бағыттау барлық суреттермен жұмыс істемейді; тек Exif бағыттау метадеректерін сақтайтын камера көмегімен түсірілген суреттер ғана бұрылады.

## Фон

Мұнда пайдаланушылық фон түсін таңдауға болады.

## Мөлдір бөліктер

Суреттің мөлдір бөліктері (егер бар болса) қалай көрсетілетінін анықтау үшін келесі нұсқалардың бірін таңдаңыз:

Тор өрнегі ретінде:

Суреттің кез келген мөлдір бөліктерін тор өрнегімен көрсетеді.

Пайдаланушылық түс ретінде:

Суреттің кез келген мөлдір бөліктерін түс таңдау батырмасын шерту арқылы көрсетілген тұтас түспен көрсетеді.

Фон ретінде:

Егер Фон бөліміндегі Пайдаланушылық түс ретінде белгіленсе, суреттің кез келген мөлдір бөліктерін Фон түсімен көрсетеді. Әйтпесе, бастапқы фон түсі пайдаланылады.

# Слайдшоу баптаулары

Слайдшоу баптауларын реттеу үшін:

Сурет масштабы бөлімінде экраннан кіші суреттерді экранға сыятындай етіп кеңейту қажеттілігін таңдауға болады.

Кезек бөлімінде келесі сурет көрсетілгенге дейін әрбір суреттің қанша секунд (1-ден 100-ге дейін) көрсетілуі керектігін таңдауға болады.

Егер слайдшоудың үздіксіз қайталануын қаласаңыз, Кезек бойынша қайталау тармағын белгілеңіз. Егер белгіленбесе, слайдшоу сіз таңдаған суреттен басталып, бумадағы соңғы суретпен аяқталады.

# Плагин баптаулары

Мұнда сіз іске қосқыңыз немесе өшіргіңіз келетін кез келген қосымша мүмкіндіктерді белгілей/белгіні алып тастай аласыз. Сол жақтағы суретте бастапқыда қолжетімді плагиндер көрсетілген.

Сондай-ақ бірқатар қосымша мүмкіндіктерді ұсынатын плагиндері бар eog-plugins дестесін орнатқыңыз келуі мүмкін. Оны орнатқаннан кейін оң жақтағы суретте көрсетілгендей қосымша плагиндерді белсендіре аласыз.