Billedvisning, præsentation og udvidelsesmoduler.
Tiffany Antopolski
tiffany@antopolski.com

Creative Commons Deling på samme vilkår 3.0

scootergrisen
2020

# Indstillinger

Emnet forklarer alle de indstillinger som du kan ændre i billedfremviseren. Tryk på menuknappen i øverste højre hjørne af vinduet og vælg Indstillinger for at komme i gang med at ændre indstillingerne.

# Indstillinger for billedvisning

## Billedforbedringer

Vælg Udjævn billeder når der zoomes ud og/eller Udjævn billeder når der zoomes ind for at aktivere billedudjævning. Det får billeder med lav opløsning (pixeleret) til at se bedre ud ved at udjævne takkede kanter.

Hvis du aktiverer Automatisk orientering, så roteres billederne automatisk i henhold til deres Exif-metadata. Det er information om et billede som automatisk blev indsat af et digitalt kamera og kan indeholde detaljer om hvordan kameraet blev holdt, da billedet blev taget. F.eks. roteres portrætbilleder automatisk så de vender korrekt, når automatisk orientering er aktiveret. Rotationen gemmes ikke før du gemmer det roterede billede.

Automatisk orientering virker ikke med alle billeder — rotation sker kun for billeder som er taget med et kamera, der gemmer metadata om Exif-orientering.

## Baggrund

Her kan du vælge en brugerdefineret baggrundsfarve.

## Gennemsigtige dele

Vælg en af følgende valgmuligheder for at bestemme hvordan de gennemsigtige dele af et billede skal vises, hvis der er nogen:

Som ternet mønster:

Viser gennemsigtige dele af billedet med et ternet mønster.

Som brugerdefineret farve:

Viser gennemsigtige dele af billedet ensfarvet. Farven kan angives ved at klikke på farvevælgerknappen.

Som baggrund:

Viser gennemsigtige dele af billedet med farven Baggrund hvis Som brugerdefineret farve under Baggrund er tilvalgt. Ellers bruges standardbaggrundsfarven.

# Indstillinger for præsentation

Sådan tilpasses indstillinger for præsentation:

Under Billedzoom kan du vælge om du vil have billeder, som er mindre end skærmen, til at blive forstørret så de passer til skærmen.

Under Sekvens kan du vælge hvor mange sekunder hvert billede skal vises i (mellem 1 og 100) inden det næste billede vises.

Tilvælg Sekvens i løkke hvis du vil have præsentationen til kontinuerligt at blive gentaget. Hvis den er fravalgt, så starter præsentationen ved det billede, du valgte, og slutter ved det sidste billede i mappen.

# Indstillinger for udvidelsesmoduler

Her kan du tilvælge/fravælge yderligere funktioner som du vil aktivere/deaktivere. Billedet til venstre viser de udvidelsesmoduler der, som standard, er tilgængelige.

Det kan også være du ønsker at installere pakken eog-plugins, som indeholder udvidelsesmoduler, der giver en række ekstra funktioner. Når den er installeret, så kan du aktivere yderligere udvidelsesmoduler såsom dem der vises i billedet til højre.